ཧོར་ཟླ་བཅུ་གཅིག་པའི་ཚེས་ཉེར་དགུ་ནི་གཙང་ཁུལ་གྱི་སོ་ནམ་ཚོའི་ངོས་ནས་བརྗོད་ན་དོན་སྙིང་ལྡན་པའི་ཉིན་མོ་ཞིག་ཡིན།དེ་ཡང་ཉེར་དགུའི་ཉིན་ཞིང་པ་ཚོས་ལོ་གཅིག་གི་ནད་རིགས་དང་གཙོག་གྲིབ་གཙང་སེལ་ཡོང་བའི་བསམ་པའི་ཁྱེར་སོ་ཞིག་ངོས་འཛིན་ནས་ཁང་པ་ཚང་མར་གད་འཕྱིད་གཙང་མ་བྱེད་པ་དང་།སྙིགས་རོ་དེར་མི་དགེ་བའི་ཕྱོགས་ཐམས་ཅད་འདུས་པའི་སྣང་བ་འཛིན་སྟེ་དེ་དག་ལམ་བཞི་མདོར་བསྐྱལ་ནས་གདོན་འདྲེའི་ཕྱོགས་སུ་བརྫངས་ཁུལ་བྱེད་བཞིན་ཡོད།དེ་ནས་རིམ་བཞིན་གསོལ་ཐབ་ལ་གད་འཕྱིད་གཙང་མ་བྱེད་པ་དང་གྱང་ལྡེབས་དང་ཀ་གདུང་ངོས་སུ་བཀྲ་ཤིས་རྟགས་བརྒྱད་སོགས་ཀྱི་རི་མོའི་ཡར་སྒྲོན་སྣ་ཚོགས་སྒྲོན་ནས་འཆར་ལ་ཉེ་བའི་ལོ་གསར་པའི་ནང་མི་ནད་དང་ཕྱུགས་ནད་སོགས་མི་དགེ་བའི་རིགས་མཐའ་དག་རི་ཆུ་ཁྲི་སྟོང་གི་རྒྱབ་ཕྱོགས་སུ་དོར་ནས་བཀྲ་ཤིས་དགེ་འཛོམས་ཀྱི་རྟེན་འབྲེལ་སྣ་ཚོགས་བཤམས་ཤིང་མཆིས།དེ་བས་ཐུན་མོང་མ་ཡིན་པའི་སྲོལ་རྒྱུན་ཞིག་ནི་ཉིན་དེ་གའི་དགོང་མོའི་དགུ་ཐུག་དེ་ཡིན་ཞིང་།དགུ་ཐུག་ཅེས་བརྗོད་དགོས་དོན་ནི་ཉེར་དགུའི་ཐུག་པ་དེར་ངེས་པར་དུ་གྲུབ་ཆ་ཁག་དགུ་ཚང་དགོས་པ་ནི་ཆུ་དང་།ལ་ཕུགཚྭ།ཕིང་།འབྲས།གྲོ།སྲན་མ།ཕྱུ་ར།གྲོ་མ།ཤ་སོགས་གྲུབ་ཆ་ཆ་ཚང་བར་བྱེད་ཅིང་དེས་ལོ་གསར་པའི་ནང་མི་ནོར་ལོ་ཕྱུགས་ཀུན་ལེགས་པའི་རྟེན་འབྲེལ་མཚོན་པར་བྱེད་བཞིན་ཡོད།དེ་མིན་ད་དུང་དགུ་ཐུག་ནང་རྟགས་ཐབས་སྣ་ཚོགས་ཀྱི་རྫས་རིགས་དང་བཟོ་དབྱིབས་མང་པོ་བཟོས་ཏེ་ཐུག་པ་བཏུང་སྐབས་མི་སུའི་ཕོར་པའི་ནང་དེ་རིགས་དོན་ཡོད་ཀྱང་དེས་མི་དེའི་གཤིས་རྒྱུད་དང་ངང་ཚུལ་མཚོན་པར་བྱེད་ཀྱི་ཡོད་པས་གཤམ་དུ་རྫས་རིགས་དེ་དག་གི་བཤད་པ་ཟུར་ཙམ་རེ་བཀོད་ན་འདི་ལྟ་སྟེ།